উচ্চ ৰক্তচাপ নিয়ন্ত্ৰণ উচ্চ ৰক্তচাপ নিয়ন্ত্ৰণ - Contents - যোগ আৰু প্ৰাকৃতিক চিকিৎসাৰ প্ৰয়োগ বৰ্তমান সময়ত ৪০ বছৰ উৰ্ধ্বৰ প্ৰায় সকলো লোকেই উচ্চ ৰক্তচাপ বা হাই ব্লাড্ প্ৰেছাৰৰ সমস্যাত আক্ৰান্ত হোৱা দেখিবলৈ পোৱা যায়। এই ৰোগবিধক সাধাৰণতে আধুনিক জীৱন শৈলীত অভ্যস্ত মানুহৰ ৰোগ বুলি ধৰা হয়। যদিওবা এই ৰোগবিধ ৪০ বছৰ বয়সৰ পিছত হয় তথাপিও কেতিয়াবা কিন্তু কম বয়সতে অৰ্থাত্ ১৮ বছৰমান বয়সৰ পৰাও এই ৰোগবিধ আৰম্ভ হোৱা দেখিবলৈ পোৱা যায়। মহিলাৰ তুলনাত পুৰুষসকল এই ৰোগত বেছিকৈ আক্ৰান্ত হয়। যোগ চিকিৎসা শাস্ত্ৰত এই ৰোগবিধক শৰীৰৰ আন ৰোগসমূহৰ সমষ্টিগত লক্ষণ বুলিহে কোৱা হৈছে, পৃথক ৰোগ বুলি ধৰা হোৱা নাই। ৰক্তচাপনো কি? মানুহৰ দেহৰ ৰক্ত সঞ্চালনৰ মূল অংগ হ ’ ল হাৰ্ট বা হৃদযন্ত্ৰ। সৰ্বশৰীৰত ৰক্ত সঞ্চালনৰ বাবে মানুহৰ হৃদযন্ত্ৰটো প্ৰতি মুহূৰ্তত সংকোচন আৰু প্ৰসাৰণ ঘটি থাকে। হৃদযন্ত্ৰৰ সংকোচনৰ ফলত ধমনীৰ মাজেদি ৰক্তভাগ শৰীৰৰ প্ৰতিটো অংগ-প্ৰত্যংগলৈ প্ৰৱাহিত হয় আৰু প্ৰসাৰণৰ ফলত সেই ৰক্তভাগ পুনৰ হৃদযন্ত্ৰলৈ ঘূৰি আহে। হৃদযন্ত্ৰৰ সংকোচনৰ ফলত তেজে ধমনী বেৰত যি চাপৰ সৃষ্টি কৰে, সেই চাপক কোৱা হয় সংকোচন চাপ বা চিষ্ট ’ লিক প্ৰেছাৰ। আনহাতে, প্ৰসাৰণৰ ফলত যি চাপৰ সৃষ্টি হয় তাক বিস্তাৰণ চাপ বা ডায়েষ্ট ’ লিক প্ৰেছাৰ বোলে। মানুহৰ দেহত হৃদযন্ত্ৰৰ সংকোচন চাপৰ স্বাভাৱিক মান হ ’ ল ১০০-১২০ মিলিমিটাৰ মাৰ্কাৰী আৰু বিস্তাৰণ চাপৰ মান হ ’ ল ৮০-৯০ মিলিমিটাৰ মাৰ্কাৰী। চাপৰ এই মান অনুযায়ী হৃদযন্ত্ৰটোৱে প্ৰতিমিনিটত প্ৰায় ৫ লিঃকৈ তেজ পাম্প কৰি থাকে। এয়াই মানুহৰ দেহৰ ৰক্তচাপ। উচ্চ ৰক্তচাপ কি?